4 डिपाे पर अनियमितता मिली, लाइसेंस निलंबित
श्रीगंगानगर। उचितमूल्य दुकानों पर गंभीर अनियमितता पकड़े जाने के बाद रसद विभाग ने जिले में चार दुकानों के लाइसेंस निलम्बित कर दिए हैं। प्रर्वतन निरीक्षण संदीप गौड़ ने बताया कि उचित मूल्य दुकानदार ग्राम पंचायत 18 जीजी में विक्रम सांई/राधेराम, 13 एमडी में जागीर सिंह, जोडकियां में सुभाषचंद्र/सुरजाराम तथा वार्ड नंबर 17 रायसिंहनगर में देवेन्द्र कुमार का लाइसेंस निलंबित किया गया है। इन दुकानों पर गेहूं वितरण में अनियमितताओं की शिकायतें मिली थी। जांच में आरोप सही पाए गए। इस पर राजस्थान खाद्यान्न एवं अन्य आवश्यक वस्तुएं आदेश 1976 के तहत विभाग ने चारों के लाइसेंस निलम्बित किए हैं।
hin_Deva hin_Deva